ඇමැති ටිරාන්ට ජීවිත තර්ජන ආරක්ෂාව තර කිරීමට බුද්ධි අංශ උපදෙස්
මහජන ආරක්ෂක ඇමැති ටිරාන් අලස් මහතාට සන්නද්ධ කණ්ඩායම්වලින් ජීවිත තර්ජන එල්ල වී ඇති බැවින් ආරක්ෂාව තර කර ගන්නා ලෙස බුද්ධි අංශ මගින් ඒ මහතාට අනතුරු ඇඟවීම් කර ඇත පාතාලය සහ මත්ද්රව්ය ජාවාරම් මර්දනය කිරීම සඳහා පසුගිය මාස කිහිපය තිස්සේ දිගින් දිගටම සිදුකළ මෙහෙයුම්වලට ඇමැතිවරයා විසින් පූර්ණ සහාය ලබාදීම මෙම ජීවිත තර්ජන එල්ලවීමට හේතු වී ඇති බව බුද්ධි අංශ පවසයි මේ සම්බන්ධයෙන් ඇමැති ටිරාන් අලස් මහතාට බුද්ධි අංශ මගින් වාර්තාවක් ද මේ වන විට ලබාදී ඇති බව ආරංචි මාර්ග පවසයි ඒ අනුව ටිරාන් අලස් මහතාගේ ආරක්ෂාව වැඩි කිරීම සඳහා අවශ්ය ක්රියාමාර්ග ඉදිරියේදී ගනු ඇතැයි පොලිස් මූලස්ථාන ආරංචි මාර්ග පවසයිහේමන්ත රන්දුණු